Al cincilea maxim istoric pentru prețul aurului. Ce anticipează specialiștii pentru anul 2021.
Aurul a urcat miercuri la al cincilea maxim istoric din ultimele 10 zile, la BNR. A atins suma de 267,2285 lei/gram, după maximul de luni, când prețul a fost 260,8073 lei/gram. Anterior, aurul a urcat în ședințele de vineri 31 iulie (259,1273lei/gram), miercuri 29 iulie (258,8486 lei/gram) și luni 27 iulie (257,3676 lei/gram).
Prețul aurului a crescut și pe piețele internaționale la niveluri maxime, în această perioadă, pe fondul temerilor privind răspândirea COVID-19, al tensiunilor dintre China și Statele Unite, a scăderii dolarului și ale ratele ultra-scăzute ale dobânzilor, la prețuri care au depășit pragul de 2.000 de dolari uncia.De la începutul anului creșterea este de peste 30%. Miercuri prețul spot era de 2.039 dolari/uncia.Banca Goldman Sachs a anticipat o creștere a prețului aurului la 2.300 de dolari uncia în anul următor. Analiștii băncii au majorat, de asemenea, prognoza pe 12 luni pentru argint, cu 36%, până la 30 dolari pe uncie.La București, euro este cotat la 4,8336 lei, în scădere foarte ușoară, dolarul la 4,0757 lei, iar francul elvețian la 4,4832 lei.Miercuri, 29 iulie 2020, prețul aurului era de 258,8486 lei/gram.